**Amanţi...**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amanţi vor fi acei copii

ce în a lor cămine,

n-au dragoste şi nu-s iubiţi,

aşa cum se cuvine.

E dreptul lor să aibă parte

şi de iubire-n viaţă

de-aceea caută haihui

un suflet ce-i răsfaţă.

Nu îi condamn,

că-i dreptul lor să fie fericiţi,

măcar aşa în viaţa lor

să fie împliniţi.

Ei şi-au făcut, tineri fiind,

familii şi copii

sperau să fie multumiţi,

să aibă bucurii.

Dar uneori chiar frumuseţea

şi agerimea minţii

îi fac o pradă prea uşoară

în gheara suferinţei.

Apoi, se înhamă la jug

că mai sunt încă tineri

şi este greu să înţeleagă

că nu-i iubeşte nimeni.

Şi nu e drept, tânăr fiind,

să-ti sacrifici viaţa,

doar pentru c-ai ales greşit

perechea, dimineaţa.

Că-n zorii vieţii nu-ţi dai seama

că eşti nefericit

şi tot încerci, pe orice căi,

să simţi că eşti iubit.

Apoi, matur fiind, constaţi

că te întorci acasă

doar pentru a te odinhni

şi ai un loc la masă.

Astăzi e ziua unuia,

mâine - o sărbătoare...

alergi să cumperi un cadou

şi să oferi o floare.

Dar sufletul nemulţumit

plânge-n adâncul firii,

emoţii tandre nu găseşte

în zâmbetul privirii.

Şi dintr-o dată-n univers

apare strălucirea

sunt ei, amanţii minunaţi,

ce-şi dăruiesc iubirea.

Nicicând, nimic n-a fost aşa,

dar totul e aievea

de este el sau este ea,

ţi-o spune chiar plăcerea...

Dorinţa de a fi iubit

nu-ţi trece într-o noapte,

imbold erotic

– să trăieşti ale iubirii şoapte...

Eşti zi de zi tot mai surprins

cum te trezeşti la viaţă

te-ai dărui la infinit,

n-ai vrea să pieri în ceaţă.

Secretul crezi că îl păstrezi

de ceilalţi ascunzându-l,

nu vrei rupturi, doar să repeţi

- iubirea frematândă.

Prin dragoste purificaţi

nu vă temeţi de soare

şi-n mare voi vă aruncaţi

când luna-n nori dispare...

Nimic nu este aşa sublim

ca dragostea-nfocată,

ce o primiţi şi-o dăruiţi

amanţilor deodată.

Amanţi - cei care se iubesc

doar pentru a lor plăcere,

nu cer nimic,

doar dăruiesc imensa lor avere...

Iubire este tot ce au

mai scump şi pur în lume

şi nu le pasă de genuni,

trăiesc doar o minune.

Se poate întâmpla oricui,

oricând, în astă viaţă,

să se trezească-n zori de zi

c-a rupt a vrăjii mreajă.

Şi oare nu ar fi păcat

să-ţi iroseşti iubirea

fără să simţi pe-acest pămant

ce-nseamnă fericirea?

Amanţii sunt complementari

şi-şi satisfac capricii

ce le-nfrânau de mai mulţi ani,

trăind în sacrificii.

Un foc de tabară arzând

în noaptea înstelată

înalţă flăcări şi scântei,

mocnesc tăciuni în vatră..